b'\n_START_ARTICLE_\nRudolph Wurlitzer Company\n_START_PARAGRAPH_\nRudolph Wurlitzer Company, normalt bare kaldet Wurlitzer, er et amerikansk firma, tidligere producent af strengeinstrumenter, bl\xc3\xa6seinstrumenter, kinoorgler, b\xc3\xa5ndorgler, orkestrions, elektroniske orgler, elektriske klaverer og jukebokse._NEWLINE_Wurlitzer skiftede over \xc3\xa5rene til kun at producere orgler og jukebokse., men nu producerer det ikke l\xc3\xa6ngere nogen af delene. Firmaet ligger i North Tonawanda, New York, USA.\n_START_SECTION_\nForretningskarriere\n_START_PARAGRAPH_\nHan begyndte at importere tyske klaverer i 1856 og i 1881 begyndte han at bygge klaverer med "Wurlitzer"-navnet. Han fik i 1872 f\xc3\xb8lgeskab af sin broder Anton, og de dannede firmaet Rudolph Wurlitzer and Brother. I 1890 registrerede de firmaet under navnet Rudolph Wurlitzer Company Inc._NEWLINE_I 1899 sluttede Rudolphs \xc3\xa6ldste s\xc3\xb8n Howard Eugene (1871-1928) sig til firmaet som forretningsf\xc3\xb8rer og han havde et blik for den stigende popularitet af automatiske musikinstrumenter. Med dette for \xc3\xb8je overtog firmaet i 1909 DeKliest Musical Instrument Works i North Tonawanda, New York, og i 1919 k\xc3\xb8bte de Melville-Clark Piano Company i Dekalb, Illinois._NEWLINE_Rudolph Henry Wurlitzer rejste til Berlin i 1891 for at studere violin hos Emanuel Wirth og akustik hos Herman Helmholz. Da han kom tilbage havde han flere administrative stillinger i firmaet. Farny Reginald Wurlitzer (1883-1972) bidrog med praktisk og teknisk viden efter at have studeret hos forskellige europ\xc3\xa6iske instrument-magere, s\xc3\xa6rligt Phillips & S\xc3\xb6hne.\n_START_SECTION_\nJukebokse\n_START_PARAGRAPH_\nI 1880\'erne var Wurlitzer ledende distribut\xc3\xb8r for Regina Music Box Company, som efter opfordring fra Wurlitzer havde udrustet deres produkter med spr\xc3\xa6kker til m\xc3\xb8ntindkast. I 1899 producerede Wurlitzer Tolophonen et elektrisk drevet klaver med m\xc3\xb8ntindkast. Dette instrument f\xc3\xb8rte til produktion af andre m\xc3\xb8nt-drevne fonografer, eller jukebokse.'